laion/Wikipedia-Exotic huggingface dataset:
מוסא אנדיאייה

מוסא אנדיאייה (באנגלית: Moussa N'Diaye; נולד ב-18 ביוני 2002) הוא כדורגלן סנגלי המשחק בעמדת המגן השמאלי באנדרלכט. אנדיאייה נולד בדקר, סנגל, והחל לשחק כדורגל באקדמיית אספייר סנגל. בשנת 2020 החל לשחק בברצלונה אתלטיק, קבוצת המילואים של ברצלונה. בשנת 2022 עבר לאנדרלכט הבלגית, והחל לשחק במקביל בקבוצת המילואים ובקבוצה הבכירה. אנדיאייה שיחק בנבחרות הצעירות של סנגל. הוא זומן לסגל נבחרת סנגל הבוגרת לטורניר מונדיאל 2022, לאחר פציעתו של סאדיו מאנה. מוסא אנדיאייה, באתר Transfermarkt מוסא אנדיאייה, באתר Soccerway מוסא אנדיאייה, באתר WorldFootball.net מוסא אנדיאייה, באתר FootballDatabase.eu Arsen, One for the Future: Moussa Ndiaye. Future First Team Potential?, Barça Buzz, ‏19 באוקטובר 2021 (באנגלית) Londersele, Sven Van (2022-08-25). "PORTRET. Ex-ploegmaat van Jutglà, gelijkenissen met Sergio Gómez en link met Eupen: wie is Moussa N'Diaye, de nieuwe linksback van Anderlecht?". hln.be (בהולנדית (פלמית)). נבדק ב-2022-12-01. Coupe du monde 2022: le joueur d’Anderlecht Moussa N’diaye va finalement rejoindre la sélection sénégalaise, Le Soir, ‏20 בנובמבר 2022 (בצרפתית)
קיאנו באקוס

קיאנו קול באקוס (באנגלית: Keanu Kole Baccus; נולד ב-7 ביוני 1998) הוא כדורגלן אוסטרלי המשחק בעמדת הקשר ההגנתי בסנט מירן ובנבחרת אוסטרליה. באקוס נולד בדרבן, דרום אפריקה, ובטרם מלאה לו שנה עברה משפחתו לאוסטרליה והתגוררה בסידני. אחיו הגדול, קירין, גם הוא כדורגלן מקצועי. באקוס גדל במחלקות הנוער של וסטרן סידני וונדררס, ובמאי 2017 חתם על חוזה ראשון בקבוצה הבוגרת של המועדון. לאחר מכן חידש את חוזהו במועדון, ובקיץ 2022 הצטרף לסנט מירן מליגת העל הסקוטית. באקוס שיחק בנבחרות הצעירות של אוסטרליה, ושיחק עם הנבחרת האולימפית האוסטרלית באולימפיאדת טוקיו (2020). ב-25 בספטמבר 2022 ערך את הופעת הבכורה שלו בנבחרת הבוגרת, כשעלה כמחליף במחצית השנייה בניצחון נבחרתו 2–0 על ניו זילנד במשחק ידידות. באקוס נכלל בסגל הנבחרת לטורניר מונדיאל 2022 בקטר. נכלל בסגל נבחרת אוסטרליה לטורניר גביע אסיה 2023. קיאנו באקוס, באתר Transfermarkt קיאנו באקוס, באתר Soccerway קיאנו באקוס, באתר WorldFootball.net קיאנו באקוס, באתר National Football Teams קיאנו באקוס, באתר FootballDatabase.eu Alexander, Douglas. ""It's Keanu, not Keano!" — why St Mirren's new general is putting his foot down" (באנגלית). ISSN 0140-0460. נבדק ב-2022-12-01. Staff reporter, Durban-born Keanu Baccus joins St. Mirren, KickOff (באנגלית) Scott Burns, Western Sydney Wanderers star Keanu Baccus agrees St Mirren pre contract, Daily Record, ‏25 באפריל 2022 (באנגלית) Keanu Baccus agrees two-year deal, www.stmirren.com Australian Olympic Team for Tokyo 2021, The Roar (באנגלית) New Zealand vs Australia, International Friendlies, Round 1, 25th Sep 2022, Socceroos, ‏22 ביוני 2022 (באנגלית) SOCCEROOS SQUAD ANNOUNCED: FIFA World Cup Qatar 2022™, Socceroos, ‏8 בנובמבר 2022 (באנגלית) Subway Socceroos AFC Asian Cup Qatar 2023™ Squad Revealed באתר Football Australia, ‏ 22 בדצמבר 2023 (באנגלית)
ג'וזף אידו

ג'וזף אידו (באנגלית: Joseph Aidoo; נולד ב-29 בספטמבר 1995) הוא כדורגלן גנאי המשחק בעמדת הבלם בסלטה ויגו ובנבחרת גאנה. אידו הלל את הקריירה שלו באינטר אלאייס מליגת העל הגאנאית, ובעונתו השנייה בקבוצה אף שימש כקפטן שלה. באוגוסט 2015 הושאל להמארבי השוודית עד לתום העונה, ובתום ההשאלה חתם על חוזה לשלוש שנים במועדון. ב-24 ביולי 2017 נרכש על ידי ראסינג גנק הבלגית בסכום שנע בין 1.25 ל-2 מיליון אירו, וחתם על חוזה לשלוש שנים במועדון. ב-11 ביולי 2019 נרכש על ידי סלטה ויגו מהלה ליגה בסכום שהוערך ב-8 מיליון אירו, וחתם על חוזה לחמש שנים במועדון. ב-2015 שיחק בנבחרת גאנה הצעירה בגביע העולם בכדורגל עד גיל 20, והגיע עם נבחרתו עד לשלב רבע הגמר. באותה שנה שיחק גם בגביע אפריקה עד גיל 20, והגיע עם נבחרתו עד למקום השלישי. ב-26 במרץ 2019 ערך את הופעת הבכורה שלו בנבחרת הבוגרת. אידו היה חלק מסגל הנבחרת בגביע אפריקה לאומות 2019 ובמונדיאל 2022. ג'וזף אידו, באתר Transfermarkt ג'וזף אידו, באתר Soccerway ג'וזף אידו, באתר BDFutbol ג'וזף אידו, באתר WorldFootball.net ג'וזף אידו, באתר National Football Teams ג'וזף אידו, באתר FootballDatabase.eu Ferguson on Said, OFFICIAL: Captain Joseph Aidoo loaned to Hammarby – Inter Allies FC (באנגלית אמריקאית) Hammarbyfotboll.se - Hammarby värvar mittbackslöfte, web.archive.org, ‏2016-03-03 Hammarbyfotboll.se - Aidoo skriver treårskontrakt med Bajen, web.archive.org, ‏2015-11-24 Hammarby Fotboll | Joseph Aidoo till KRC Genk Verdediger Aidoo tekent in Genk | Nieuws | KRC Genk - Landskampioen 1999 - 2002 - 2011, web.archive.org, ‏2017-11-09 Avslöjar: Detaljer återstår för Aidoo, www.aftonbladet.se (בשוודית) Hammarby säljer Aidoo - som inte är med mot Elfsborg., www.expressen.se (בשוודית) AVSLÖJAR: Hammarby pressar på för dyrare Aidoo-affär - Fotbolldirekt – Experten på svensk fotboll - FotbollDirekt.se, Fotbolldirekt – Experten på svensk fotboll (באנגלית) Oficial: Joseph Aidoo, nuevo jugador del Celta, Mundo Deportivo, ‏2019-07-11 (בספרדית) Futaa, Hammarby IF to earn € 380,000 from Joseph Aidoo transfer | Futaa.com, futaa.com Ghana beat Mauritania in PRE-AFCON friendly — Ghana Sports Online, ‏2019-03-26 (באנגלית אמריקאית)
קראק (תוכנה)

קראק (מלועזית: Crack) הוא תוכנית המיועדת לעקיפת מנגנון הגנה של תוכנה, כלומר לאפשר שימוש מלא בתוכנה מסוימת, כזו שמורידים מהאינטרנט בגרסאות הדגמה או ניסיון או כזו שנמכרת עם מנגנון הגנה שנועד למנוע הפצה לא חוקית. מטרת הקראק היא עקיפת המנגנונים בתוכנה שנועדו להגביל את השימוש בה. הקראקים אינם תופסים מקום רב בזיכרון המחשב (בדרך כלל מדובר על מגה בייטים בודדים). הקראק משטה בתוכנה וגורם לה "לחשוב" שהמשתמש רכש אותה, או שהוא פשוט מונע ממנה לבדוק האם היא נרכשה. ישנם סוגים של קראקים המבטלים את הצורך בתקליטורים כאשר התוכנה על דיסק קשיח, או שמאפשרים להעתיק את התוכנה כאשר היא מוגנת. ברוב המקרים שימוש בקראק לא יעזור אם תוכנה או חלק ממנה תלויים בשירותי החברה באינטרנט, שכן אימות המספר הסידורי ייכשל בשרתי החברה המספקת את השירות. שימוש בקראק עלול להוות הפרת זכויות היוצרים. יצירת קראק קלאסי כוללת לרוב שלושה שלבים עיקריים: שימוש בהידור לאחור כדי לקבל את רשימת ההוראות התכנותיות של תוכנית המחשב. ביצוע מעקב (Debug) וניתוח התוכנית בשיטות שונות כדי להבין היכן וכיצד מתבצעות בדיקות המקוריות. החלפת ההוראות שמבצעות את בדיקות המקוריות בהוראות חלופיות שגורמות לשינוי באופי זרימת התוכנית כך שהבדיקות המקוריות לכאורה תמיד יצליחו. מספר סידורי (תוכנה) הגנת תוכנה DEViANCE פריצת תוכנה
פלוריאן קיינץ

פלוריאן קיינץ (בגרמנית: Florian Kainz; הגייה גרמנית: [ˈfloːʁiaːn ˈkaɪ̯nts], נולד ב-24 באוקטובר 1992) הוא כדורגלן אוסטרי המשחק בעמדת הקשר והקשר השמאלי בפ.צ. קלן ובנבחרת אוסטריה. ביולי 2014, לאחר יותר מעשור עם שטורם גראץ, עבר קיינץ יליד גראץ לראפיד וינה תמורת תשלום שלא פורסם, עד קיץ 2017. ביוני 2016, הצטרף קיינץ לורדר ברמן וחתם על חוזה לארבע שנים, תמורת דמי העברה מדווחים של כ-3.5 מיליון אירו. ב-18 במרץ 2017, הוא כבש את שערו הראשון עבור המועדון בניצחון 0–3 על לייפציג, לאחר שעלה כמחליף בדקה ה-88, הוא מצא את הרשת אחרי שתי דקות במשחק שבו כל שלושת השחקנים האוסטרים של ורדר ברמן הבקיעו, מה שהוביל לניצחון של ורדר בתוצאה הגדולה ביותר בעונה הזאת. שני משחקים אחר כך הוא כבש את השער האחרון בניצחון 5–2 של ורדר בחוץ מול פרייבורג בבעיטה חופשית, לאחר שעלה למגרש בדקה ה-76. במשחק הראשון של עונת 2018/19, בניצחון 6–1 מול וורמטיה וורמס (אנ') בסיבוב הראשון של הגביע הגרמני. קיינץ כבש את השערים הראשון והשני, וקיבל את תואר השחקן המצטיין. בינואר 2019, קיינץ הצטרף לפ.צ. קלן וחתם על חוזה לשלוש וחצי שנים. דמי ההעברה ששולמו לוורדר ברמן היו בערך 3 מיליון אירו לפי דיווחים. קיינץ ערך את הופעת הבכורה שלו בנבחרת הבוגרת של אוסטריה כאשר נכנס כמחליף במשחק ידידות מול שווייץ בנובמבר 2015. מעודכן ל-12 בנובמבר 2022 מעודכן ל-16 בנובמבר 2021 מדיה וקבצים בנושא פלוריאן קיינץ בוויקישיתוף פלוריאן קיינץ, באתר Transfermarkt פלוריאן קיינץ, באתר Soccerway פלוריאן קיינץ, באתר WorldFootball.net פלוריאן קיינץ, באתר National Football Teams פלוריאן קיינץ, באתר FootballDatabase.eu
כתונת הפסים

כתונת הפסים היא בגד שלפי המקרא נתן יעקב במתנה ליוסף בנו. בעיני שאר בני יעקב סימלה כתונת הפסים את העדפתו של יוסף על פניהם, דבר שהגביר את השנאה אליו, והוביל לבסוף למכירתו למצרים. כתונת הפסים הייתה לבוש או חולצה שנתן יעקב ליוסף בנו, וככל הנראה הייתה עשויה פשתן (או כותנה). במשמעות המילה "פסים" נחלקו הפרשנים המסורתיים: יש שראו במילה זו תיאור של בד הכתונת, שהיה עשוי פסים-פסים של אריג שנצבע בצבעים שונים, יש שראו ב"פסים" מילה המתארת בד רקום, ויש שסברו שהיא מתארת את אורך השרוולים של הכתונת, שהגיעו עד "פס היד". יש הסבורים שפסים אלו היו בצבע תכלת יוקרתי. למרות כל הניסיונות לשחזר את צורתה של כתונת הפסים, קשה לקבוע בוודאות כיצד היא נראתה בפועל (גלפז-גלר). מהמקרא עולה שכתונת הפסים ביטאה את אהבתו של יעקב ליוסף בנו הצעיר: "וישראל אהב את יוסף מכל בניו כי בן זקונים הוא לו ועשה לו כתונת פסים" (בראשית לז, ג). לאחר שנמכר יוסף בידי אחיו למצרים, טבלו האחים את כתונת יוסף בדם עז ששחטו, והביאו אותה לאביהם כממצא שמעיד על מותו של יוסף (שם, לא-לב). כתונת פסים נזכרת גם במעשה אמנון ותמר: "ועליה כתונת פסים כי כן תלבשנה בנות במלך הבתולות מעילים" (שמואל ב יג, יח). מן ההקשר ברור שמדובר בבגד עליון יוקרתי. יש שראו בדבר ראיה לכך שכתונת הפסים של יוסף ביטאה את תפקידו הרם במשפחת יעקב. "כתנות פסים" (בלשון רבים), פותח את שירו של משה אבן עזרא "כתנות פסים לבש הגן", ככינוי לפסים הפורחים של ערוגות הגָּן עם בוא האביב. הכתונת נזכרת בשמו של המחזמר יוסף וכתונת הפסים המשגעת, ובשיר הישראלי כתונת פסים היא מסמלת את ריבוי הגוונים בעם. הכותנת נזכרת גם בשיר משנת 1971, "Coat of Many Colors", של הזמרת דולי פרטון. היצירה "כתונת איש המחנות", של אבנר טריינין, מבוססת על סיפור כתונת הפסים של יוסף. כתונת (בגד כהונה) ערך מילוני בנושא כתנת, בוויקימילון ד"ר פנינה גלפז-גלר, על שתי כותנות פסים, בתוך: קולם של בגדים: מלבושים במקרא, הוצאת כרמל, תשס"ח יעקב עציון, כתנות ללא פסים, מעמקים: כתב עת וירטואלי לספרות ואמנות, 37, טבת תשע"א מדיה וקבצים בנושא כתונת הפסים בוויקישיתוף אבן עזרא בראשית לז ג, ד"ה פסים. מצודת ציון שמואל ב י ג יח, ד"ה פסים ילקוט שמעוני בראשית לז, ג; בראשית רבה סדר וישב פפ"ד, ח. כתנות פסים לבש הגן באתר פרויקט בן-יהודה. צילה רון, עיון בשירו של אבנר טריינין "כתונת איש המחנות". ספרות ילדים ונוער, שנה י"א, גליונות ב'-ג' (מ"ב-מ"ג) (1985), עמ׳ 54–64.
יאן טילמן

יָאן טילְמָן (בגרמנית: Jan Thielmann; נולד ב-26 במאי 2002) הוא כדורגלן גרמני המשחק בעמדת הכנף הימני בפ.צ. קלן מהבונדסליגה ובנבחרת גרמניה עד גיל 21. בשנות נעוריו, טילמן שיחק לראשונה בקהילת הנוער הצראת-פירהן-בקונד ומשם עבר לקבוצת הנוער של איינטרכט טרייר (אנ') לעונת 2014/15. בעונת 2017/18, עבר טילמן לקבוצה עד גיל 17 של קלן. הוא שיחק 24 משחקים עבור הקבוצה וזכה איתה באליפות ביוני 2019 לאחר ניצחון 3–2 על בורוסיה דורטמונד. בעונת 2019/20, טילמן עלה לקבוצה עד גיל 19. הוא ערך את הופעת הבכורה שלו בניצחון 2–0 בבונדסליגה על באייר לברקוזן ב-14 בדצמבר 2019, ובכך הוא הפך לכדורגלן הראשון שנולד ב-2002 ששיחק בבונדסליגה, ונחשבה לבכורה הצעירה ביותר השנייה בהיסטוריה בליגה הצעירה במועדון שלו אחרי יאן אוורל ביסק. לאחר הופעת בכורה משכנעת, המאמן מרקוס גיסדול המשיך לתת לטילמן זמן משחק במשחקים מול איינטרכט פרנקפורט ו-ורדר ברמן. בינואר 2020, טילמן חתם על החוזה המקצועי הראשון שלו כשהאריך את החוזה שלו עם קלן עד ה-30 ביוני 2022. "הוא מאוד מאוד מתקדם לגילו, גם פיזית וגם מנטלית, ויש לו גם הבנה טובה מאוד של המשחק. אנחנו סומכים עליו שהוא יחזיק גם בטווח הארוך", אמר המנהל הספורטיבי וכדורגלן העבר הורסט הלדט לאחר החתימה. ב-5 בדצמבר 2020, טילמן כבש את שערו הראשון ככדורגלן מקצוען בתיקו 2–2 מול וולפסבורג. ב-20 בינואר 2021 הוא הבקיע את שער הניצחון בתוספת הזמן נגד שאלקה בפלייאוף הירידה. ב-30 באפריל 2021, המועדון הודיע כי חוזהו של טילמן הוארך עד 2024. ביוני 2022, הוא היה מועמד לתואר ה"גולדן בוי" (נער הזהב), פרס שניתן לשחקן עד גיל 21 הטוב ביותר בכדורגל האירופי, שלבסוף זכה בו גאבי. מעודכן ל-7 בנובמבר 2022 מדיה וקבצים בנושא יאן טילמן בוויקישיתוף יאן טילמן, ברשת החברתית אינסטגרם יאן טילמן, באתר Transfermarkt יאן טילמן, באתר Soccerway יאן טילמן, באתר WorldFootball.net יאן טילמן, באתר FootballDatabase.eu יאן טילמן באתר התאחדות הכדורגל הגרמנית (זמין גם בגרמנית)
גרגאן

גרגאן (בפרסית: گرگان) היא עיר הבירה של מחוז גולסתאן, איראן. היא שוכנת כ-400 ק"מ מצפון מזרח לטהראן, במרחק של כ-30 ק"מ מהים הכספי. במפקד 2006; אוכלוסייתה מנתה 269,226, ב-73,702 משפחות. ה- Dasht-e Gorgan הרחבים (מישורי גורגן) ממוקמים מצפון לעיר ותחומה גאוגרפית בקו הרוחב 37°00' - 37°30' צפון ו-54°00' - 54°30' קו אורך מזרחי, המכסים שטח של כ-170 קמ"ר (66 מ"ר). כ-150 ק"מ מזרחית לגורגן נמצא הפארק הלאומי גולסטן, ביתו של חלק גדול מבעלי החיים של איראן. לגורגן אקלים סובטרופי לח, עם קיץ חם ולח וחורף קריר ורטוב. באופן כללי, בגולסטן יש אקלים מתון ולח המכונה "האקלים הכספי המתון". הגורמים היעילים מאחורי אקלים כזה הם: רכס הרי אלבורז, כיוון ההרים, גובה האזור, שכונה לים, פני הצמחייה, רוחות מקומיות, חזיתות גובה ומזג אוויר. כתוצאה מהגורמים לעיל, קיימים באזור שלושה אזורי אקלים שונים: בינוני רגיל, הררי וצחיח למחצה. בעמק גורגן יש אקלים צחיח למחצה. הטמפרטורה השנתית הממוצעת היא 17.8 מעלות צלזיוס וכמות המשקעים השנתית היא 601 מילימטרים. ישנם מספר אתרים ארכאולוגיים ליד גרגאן, כולל טורנג טפה ושאה טפה, בהם יש שרידים מהתקופות הנאוליתית והכלקוליתית. כמה אתרים נאוליתיים חשובים נוספים באזור הם ירים טפה וסאנגה צ'קסמק. כמו כן, במישור שהדאד הסמוך יש אתרים רבים כאלה. מספר האתרים הנאוליתיים המאושרים במישור גורגן מסתכם כעת ביותר מחמישים. לפי ההיסטוריון היווני אריאנוס, זדרקרטה הייתה העיר הגדולה ביותר בהירקאניה ואתר "הארמון המלכותי". משמעות המונח היא "העיר הצהובה", והוא ניתן לה ממספרם הרב של תפוזים, לימונים ועצי פרי אחרים שצמחו בפאתי אותה עיר. הורקניה הפכה לחלק מהאימפריה האחמנית בתקופת שלטונו של כורש הגדול (559–530 לפנה"ס), מייסדה, או יורשו כנבוזי השני (530–522 לפנה"ס). החומה הגדולה של גרגאן, חומת ההגנה השנייה בגודלה בעולם, נבנתה בתקופות הפרתיות והסאסניות. בתקופת הסאסאנים, "גורגאן" הופיע כשם של עיר, בירת מחוז ומחוז. גורגן שמר על עצמאותה כמדינה זורואסטרית גם לאחר שפרס נכבשה על ידי הערבים המוסלמים במאה ה-8. בשנת 1210, העיר נפלשה ומבזה על ידי צבא ממלכת גאורגיה בפיקודו של האחים מח'רגדזלי. "גורגאן הישן" נהרס במהלך הפלישה המונגולית במאה ה-13, ומרכז האזור הועבר למה שכונה "אסטראבאד", שנקרא כיום "גרגאן". גרגאן עם האזורים הסובבים אותו נחשב לפעמים כחלק מאזור טבריסטאן. אסטראבאד הייתה עיר פוליטית ודתית חשובה בתקופת שושלת קג'אר. מדיה וקבצים בנושא גרגאן בוויקישיתוף אתר האינטרנט הרשמי של גרגאן גרגאן, באתר אנציקלופדיה בריטניקה (באנגלית)
דייאן ליוביצ'יץ'

דֶיִיָאן לְיוּבִּיצִ'יץ' (בקרואטית: Dejan Ljubičić; נולד ב-8 באוקטובר 1997) הוא כדורגלן אוסטרי-קרואטי המשחק בעמדת הקשר בפ.צ. קלן מהבונדסליגה ובנבחרת אוסטריה. ליוביצ'יץ' נולד באוסטריה להורים בוסנים-קרואטים מבוסובאצ'ה. הוא שיחק לראשונה בנבחרת אוסטריה בניצחון 2–0 במוקדמות מונדיאל 2022 נגד איי פארו ב-9 באוקטובר 2021 אחרי עונה בקלן. באוגוסט 2021, הוא נידון בשל השלכת בקבוקים לעבר מסגד בקיזליאק שלוש שנים קודם לכן. הוא נאלץ לשלם קנס של 1000 מארק בוסני או לרצות עשרה ימי מאסר. אחיו הצעיר רוברט משחק בדינמו זאגרב. מעודכן ל-29 במאי 2020 מדיה וקבצים בנושא דייאן ליוביצ'יץ' בוויקישיתוף דייאן ליוביצ'יץ', באתר Transfermarkt דייאן ליוביצ'יץ', באתר Soccerway דייאן ליוביצ'יץ', באתר WorldFootball.net דייאן ליוביצ'יץ', באתר National Football Teams דייאן ליוביצ'יץ', באתר FootballDatabase.eu
מעטפות הנפץ בספרד (2022)

החל מסוף נובמבר 2022, נשלחו מספר מעטפות נפץ למקומות שונים ברחבי ספרד, הכוללים נציגויות דיפלומטיות של אוקראינה וארצות הברית. ב-24 בנובמבר 2022 מעטפת נפץ שהופנתה לראש ממשלת ספרד פדרו סנצ'ס, הגיעה לארמון מונקלואה במדריד, ספרד. הפצצה נוטרלה ולא היו נפגעים. ב-30 בנובמבר 2022 נשלחו מעטפות נפץ נוספות בתיבות דואר ברחבי ספרד. הראשונה נשלחה לשגרירות אוקראינה במדריד, המעטפה התפוצצה כאשר קצין ביטחון פתח אותה בגן השגרירות. יצרנית הנשק, חברת אינסטלזה, שמשרדיה בסרגוסה, שנמצאת מצפון מזרח למדריד, קיבלה מעטפת נפץ דומה שעות לאחר מכן. ב-1 בדצמבר 2022, לפנות בוקר, נוטרלה מעטפת נפץ נוספת לאחר שזוהתה על ידי סורק בבסיס האוויר טורג'ון ליד מדריד. המעטפה הופנתה למרכז הלוויין של האיחוד האירופי בבסיס. באותו יום התקבלה מעטפת נפץ נוספת במשרד ההגנה, אשר נוטרלה. על פי הדיווחים, כל מעטפות הנפץ היו דומות, למעטפות חומות הניתנות לראשי כל משרדי הממשלה בספרד. המעטפות היו מורכבות מאבק שרפה רופף עם מנגנון הצתה חשמלי, וכתוצאה מכך נוצר אפקט בוהר שלא מתפוצץ. רוזה סראנו, פקידה, אמרה לתחנת הרדיו SER כי במעטפות שנשלחו גם לשגרירות אוקראינה וגם לאינסטלזה יש אותה כתובת. שרת ההגנה מרגריטה רובלס אמרה כי "שום מעטפת נפץ לא תרתיע אותנו מהמשך התמיכה באוקראינה". רויטרס, ‏גל של מעטפות נפץ ברחבי ספרד; האבטחה במדינה תוגברה, באתר מעריב אונליין, 1 בדצמבר 2022 אסף רוזנצוייג, ‏לפחות שש מעטפות נפץ נשלחו בספרד; שרת ההגנה: "לא ירתיע אותנו מתמיכה באוקראינה", באתר ‏מאקו‏, 1 בדצמבר 2022
בית החלוצות (רמת גן)

בית החלוצות ברמת גן הוא בית חלוצות שהוקם על ידי ארגון הפועלות של הפועל המזרחי, בשנת 1947, בסיוע הכספי של נשי הפועל המזרחי בברונקס. ארגון הפועלות של הפועל המזרחי הוקם בשנת 1935 במטרה לספק מסגרת לפעילות נשית בקרב תנועת הפועל המזרחי. הארגון התמקד בסיוע לנשים שעלו לארץ ישראל ללא משפחה ודאג לקליטתן באמצעות הקמת בתי חלוצות, סידור עבודה, קורסים להכשרה מקצועית ופיתוח פעילות תרבותית. בית החלוצות ברמת גן הצטרף לבתים שהוקמו על ידי הארגון בפתח תקווה, חיפה, בני ברק, יפו, ירושלים ותל אביב. בית החלוצות ברמת גן הוקם ברחוב אלונים 14 בשכונת תל בנימין השקטה, בבית עם חצר שהשתרע על שני דונם אדמה ובו חדרים לכ־50 נשים (2–3 נשים בחדר אחד), מטבחון בו הנשים בישלו את ארוחותיהן בעצמן, חדר אוכל, חדר תרבות, מרפסת גדולה ומשטח דשא. בכניסה לבית הוצב שלט בו נכתב: "בית ארגון הפועל הפוהמ"ז בית החלוצות בשותפות עם סניף רמת גן ברונקס ניו יורק". בתחילת דרכו שימש הבית מקלט לבנות עולות חדשות ששרדו את השואה ועלו לארץ ישראל בגפן. רבות מהבנות הללו היו יתומות או הגיעו ללא משפחותיהן. בית החלוצות שימש להן בית ומשפחה. לאחר קום המדינה ובשנים בהן העלייה מאירופה פחתה, בית החלוצות ברמת גן קלט גם בנות שהגיעו לישראל במסגרת עליית הנוער וסיימו את לימודיהן במוסדות עליית הנוער בכפר בתיה, טירת צבי ועין צורים. הן באו לרמת גן כדי ללמוד מקצוע ולמצוא עבודה. בבית הושם דגש על חינוך מסורתי ועל אווירה מסורתית. נערכו בו אירועי "עונג שבת", מסיבות ראש חודש והחגים נחגגו על פי המסורת. היתמות והתלישות ממסגרת חיי משפחה, שהיו נחלתן של הנשים בשנות המלחמה ובשנותיהן הראשונות בישראל, גרמו דאגה רבה למדריכות ולמנהלות בתי החלוצות. בספריהן האוטוביוגרפיים, מספרות רות ז'דובס זיידמן, וחווה בורנשטיין הרמן, שהתגוררו בבית החלוצות ברמת גן, על כך שמנהלות בית החלוצות השקיעו מאמצים רבים כדי למצוא לבנות שידוך מתאים ולחתן אותן. לצורך כך הן נעזרו גם בשירותי שדכנים מבני ברק. לאחר נישואיהן, הנשים עזבו את הבית, אבל המשיכו לבוא לבקר בהזדמנויות שונות. מפעולותיו של ארגון הפועלות הפוהמ"ז, הצופה, 17 באפריל 1949 בית החלוצות שלנו, ידיעות עיריית רמת גן, גיליון 106, תשכ"א, 1960 (כרך 10) מיכל שאול, לבנות חורבה: הקמת משפחות חרדיות לאחר השואה, ילקוט מורשת בהפציע השחר : החזרה לחיים וסיפורים על ילדים בעידן חורבן יהדות אירופה - רות זידמן-דז'ובס הגעתי הביתה : חבלי קליטה בארץ הקודש / חוה ברונשטיין-הרמן | ברונשטיין-הרמן, חוה | | הספרייה הלאומית
ג'מימה קירק

ג'מימה קירק (באנגלית: Jemima Kirke; נולדה ב-26 באפריל 1985) היא שחקנית, אמנית ובמאית בריטית-אמריקאית-יהודייה. ידועה בעיקר בתור ג'סה מהסדרה "בנות". קירק נולדה בוסטמינסטר, לונדון לסיימון קירק, מתופף ממוצא אנגלי וסקוטי, וללוריין, ממוצע יהודי עיראקי, בעלת בוטיק וינטג׳. היא למדה בתיכון סנט אן בניו יורק, שם הכירה את לנה דנהאם, יוצרת הסדרה בנות. בשנת 2008 סיימה ללמוד אמנות בבית ספר לאמנות ברוד איילנד, מאז הציגה מספר תערוכות, בניהן ״a brief history’ (2011) קירק התחילה את הקריירה שלה בהשתתפות בפרויקטים קטנים שהפיקו חבריה. לינה דנהאם, חברתה ויוצרת הסדרה "בנות" ביקשה ממנה לקחת חלק בסרט הביכורים שלה "רהיטים זעירים", סרט ששחקניו גויסו בהתנדבות, מכיוון שלדנהאם לא היה תקציב לשלם לשחקנים מקצועיים אשר ישחקו בסרט. אף שהסרט היה דל בתקציב, הוא התברר כרווחי. קירק אינה קיבלה על פועלה תשלום. בשנת 2011, השתתפה בסדרה "בנות" לצד דנהאם ושיחקה את דמותה של ג'סה, דמות שהופיעה לאורך כל שש העונות של הסדרה. בשנת 2015 שיחקה את דמותה של אייבי בקומדיית האימה ׳ Ava's Possessions׳. בשנת 2017 שיחקה בקומדיה השחורה ׳the little hours’ את דמותה של מרתה. בשנת 2018 קירק שחקה לצד אחותה לולה בסרט Untogether של אמה פורסט. הסרט הוקרן בבכורה בפסטיבל טרייבקה 2018. מדיה וקבצים בנושא ג'מימה קירק בוויקישיתוף ג'מימה קירק, ברשת החברתית אקס (טוויטר) ג'מימה קירק, ברשת החברתית אינסטגרם ג'מימה קירק, במסד הנתונים הקולנועיים IMDb (באנגלית) ג'מימה קירק, באתר AllMovie (באנגלית) ג'מימה קירק, באתר Rotten Tomatoes (באנגלית) ג'מימה קירק, באתר Metacritic (באנגלית) ג'מימה קירק, במסד הנתונים הקולנועיים KinoPoisk (ברוסית)
אברהם בוטביקה

אברהם בוטביקה (נולד ב-27 באוקטובר 1963 טריפולי, ממלכת לוב), הוא כדורגלן עבר ישראלי, אשר שיחק בעמדת הקשר והבלם, ומזוהה בעיקר עם קבוצת מכבי יפו. אברהם בוטביקה נולד בטריפולי למבורך (ברכני) ולטוני בוטביקה לבית מזרחי. אביו היה סוחר ומשפץ רהיטים משומשים. ב-1967 במהלך מלחמת ששת הימים התחוללו פרעות ביהודי לוב ככלל ויהודי טריפולי בפרט. אספסוף תקף את בני הקהילה ועשרות מקרב 4,000 בני הקהילה נרצחו ונפצעו. בעקבות הפרעות עזבו מרבית יהודי לוב לאיטליה. בטריפולי נותרה קהילה קטנה של 100 נפשות ועימן נמנתה משפחות בוטביקה. אבי המשפחה החליט להישאר ולהמשיך בעסקיו, ובשל האירועים עברה המשפחה להתגורר בסמוך יותר למרכז העיר. ב-1969, שלהי תקופת שלטונו של אידריס הראשון, מלך לוב השתררה אנרכיה ברחבי הממלכה הלובית. מעט היהודים שנותרו בטריפולי הותקפו תכופות. באביב של אותה השנה תקף המון מוסת, אשר עימו נמנו אנשי משטרת לוב את בתי יהודי העיר. בני משפחת בוטביקה נמלטו מביתם, והסתתרו בעליית הגג בביתה של משפחה מוסלמית אשר התגוררה בסמוך. ההמון התפרץ לבית המשפחה המוסלמית, אך אם המשפחה מסרה שבני משפחת בוטביקה עזבו את העיר ואינם נמצאים, וכך ניצלו חייהם. למחרת היום עלה בידי בני המשפחה להימלט למחנה צבאי איטלקי הסמוך לעיר. משם מולטה המשפחה לאיטליה וממנה במהלך חודש יוני, עלו לישראל. לאחר הגעתו לישראל התגורר בוטביקה בשכונת יפו ג' בתל אביב-יפו. ב-1974 הצטרף לקבוצת מכבי יפו. ב-1977 הוזמן לנבחרת ישראל בכדורגל עד גיל 17 תחת המאמן משה מאירי ושיחק לצד אלי אוחנה, רוני רוזנטל, בוני גינצבורג ואבי רן. בהמשך שיחק בנבחרת ישראל בכדורגל עד גיל 19, ועד 21, עימה זכה במדליית ארד במשחקי המכביה האחת-עשרה. בעונת 1980/1981 עלה לשחק בקבוצה הבוגרת של מכבי יפו תחת המאמן שמואל פרלמן ומשחקו הראשון היה ב-27 בספטמבר 1980. באותה העונה סיימה מכבי יפו במקום השלישי בליגה הלאומית שהייתה הבכירה בישראל. בוטביקה שיחק במכבי יפו עד 1990, עבר לעונה אחת לקבוצת איחוד צעירי יפו ובהמשך לעונה נוספת בקבוצת הפועל נוה גולן, אשר לאחריה פרש ממשחק פעיל. לאחר פרישתו עסק בוטביקה בחינוך גופני, אימון ילדים ובני נוער בכדורגל, ובכלל זה בעלי צרכים מיוחדים בבתי ספר ומתנ"סים בעיר בת ים. אברהם בוטביקה נשוי לאביבה והם הורים לשתי בנות וסבים לנכדים. הנבחרת האולימפית בכדורגל המכביה האחת-עשרה: מדליית ארד ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020. מדיה וקבצים בנושא אברהם בוטביקה בוויקישיתוף שאול לילוב, הרכש של יפו היה טוב יותר, חדשות, 20 במאי 1984 רון בן הרצל, אפורים, אבל בכותרות, חדשות, 17 בפברואר 1986 ילדי קבוצת "בת ים החלוץ", ציינו את יום הזיכרון לשואה ולגבורה, באתר גל גפן, 28 באפריל 2022 שמעון אלבז, הכדור בידיים שלה: "צוחקים עליי אבל אז הם מקבלים גול ושותקים", באתר batyam.mynet,‏ 1 ביולי 2022 יעקב חג'ג'-לילוף, הפרעות בלוב (1967,1948,1945) רקע, מהלך, תוצאות ותגובות, באתר מרכז מורשת יהדות לוב. ברוך פורמן, היידה בי-היידה בו - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020, עמודים 198–199. נתונים היסטוריים: ירון משעל